****

**TERMENI DE REFERINȚĂ**

**Denumirea funcției/poziției:** ***Consultant în domeniul politicilor publice***.

**Proiect:** “***Servicii sociale durabile pentru persoanele cu dizabilități mintale în contextul descentralizării finanțelor publice locale” finanțat de Fundația Soros Moldova.***

Proiectul “Servicii sociale durabile pentru persoanele cu dizabilități mintale în contextul descentralizării finanțelor publice locale”este implementat de către Asociaţia Keystone Human Services International Moldova (în continuare Keystone Moldova) în parteneriat cu Ministerul Muncii, Protecţiei Sociale şi Familiei al Republicii Moldova (în continuare MMPSF). Proiectul este realizat cu susținerea financiară a Programului Sănătate Publică / Inițiative în Sănătate Mintală al Fundației Soros-Moldova în perioada octombrie 2015-decembrie 2016. Scopul proiectului este asigurarea durabilității serviciilor și reformelor inițiate în domeniul dezinstituționalizării și incluziunii sociale a persoanelor cu dizabilități mintale. Proiectul urmărește două obiective generale:

1. Suport APL din 10 raioane în continuarea reformei de dezinstituționalizare și asigurarea calității serviciilor sociale dezvoltate în cadrul Programului ”Comunitate Incluzivă – Moldova”.
2. Suport MMPSF în implementarea Convenției ONU privind drepturile persoanelor cu dizabilități (suport în elaborarea Planului Național de incluziune socială a persoanelor cu dizabilități și îmbunătățirea mecanismului de finanțare a serviciile sociale).

Pentru implementarea Obiectivului 2, Keystone Moldova în parteneriat cu MMPSF vor selecta un consultant în domeniul politicilor publice care va acorda suport MMPSF în dezvoltarea Planului național de incluziune socială a persoanelor cu dizabilități.

**Responsabilitățile consultantului:**

Suport MMPSF în elaborarea Planului național de incluziune socială a persoanelor cu dizabilități prin prisma Convenției ONU privind drepturile persoanelor cu dizabilități ratificată de Republica Moldova în iulie 2010. Pentru realizarea acestei sarcini consultantul va realiza următoarele activități:

|  |  |  |  |
| --- | --- | --- | --- |
|  | **Activitatea**  | **Perioada**  | **Nr. de zile de consultanță**  |
|  1 | Analiza rapoartelor realizate de experți naționali și internaționali cu privire la implementarea Convenției ONU privind drepturile persoanelor cu dizabilități din RM | Iulie 2016  | 5 zile |
| 2 | Analiza rezultatelor consultărilor publice realizate cu diferiți actori sociali în cadrul proiectului  | Iulie 2016  | 2 zile |
| 3 | Integrarea propunerilor și recomandărilor din cadrul rapoartelor și consultărilor în Planul național de incluziune a persoanelor cu dizabilități  | Iulie 2016  | 5 zile |
| 4 | Ajustarea proiectului Planului național de acțiuni prin prisma politicilor strategice naționale de dezvoltare  | Iulie -2016  | 5 zile |
| 5 | Participare la ședințele Grupului de lucru responsabil elaborarea costurilor Planului de acțiuni  | Iulie - August  | 3 zile |
| 6 | Participare la 2 ședințe de prezentare a proiectului Planului național de incluziune și ajustarea documentului în baza recomandărilor  | Septembrie 2016  | 3 zile |
| 7 | Analiza avizelor Ministerelor și organizațiilor societății civile în rezultatul expedierii / publicării proiectului Planului pentru consultări oficiale și acordare suport MMPSF în elaborarea Tabelului de divergențe  | Octombrie Noiembrie 2016  | 7 zile |
|  | **Total**  |  | **30 zile consultanță**  |

**Produse finale:**

* Proiectul Planului național de incluziune socială a persoanelor cu dizabilități ajustat în baza rapoartelor și recomandărilor parvenite în rezultatul consultărilor organizate în Aprilie - Mai 2016
* Nota informativă privind argumentarea necesității aprobării Planului național de incluziune socială a persoanelor cu dizabilități.
* Tabelul de divergențe elaborat cu argumente pentru fiecare sugestie/recomandare.
* 2 Rapoarte sumare de activitate a consultantului (unul va fi prezentat la finele lunii Iulie 2016 și altul la finele lunii Noiembrie 2016).

**Cerințe de calificare**:

* Studii postuniversitare în domeniile științe sociale, științe economice, juridice sau politice
* Experiență de cel puțin 5 ani în domeniul politicilor publice
* Experiență de cel puțin 5 ani în domeniul incluziunii sociale a persoanelor cu dizabilități
* Capacități analitice dezvoltate și experiență în elaborarea documentelor de politici publice
* Experiență de comunicare cu reprezentanții autorităților publice centrale și locale, organizațiilor guvernamentale
* Abilități bune de lucru în echipă.

**Procedura de aplicare:**

Persoanele interesate sunt încurajate să trimită dosarul, care să conțină: a) **CV-ul** cu descrierea experienței relevante, datele de contact a 2 persoane de referință și **propunerea financiară** (costul unei zile de lucru).

Vă rugăm să trimiteți dosarul la: khsima@keystonehumanservices.org cu mențiunea „**Consultant în domeniul politicilor publice**” până la data de **25 Iunie 2016.**

Pentru mai multe informații despre activitățile Keystone Moldova vă rugăm să accesați site-ul [www.keystonemoldova.md](http://www.keystonemoldova.md)